Xususiy sun’iy yo‘ldoshlardan biri tomonidan olingan suratlarga ko‘ra, KXDR yadro quroli yaratish uchun plutoniy ishlab chiqarishni boshlagan yoki boshlash arafasida turibdi. Bu haqda 38 North sayti xabar qilmoqda. Sun’iy yo‘ldosh tomonidan olingan suratlarda, Yonbendagi yadro inshooti, yadro chiqindilari omborxonasi va tajribaviy yengilsuvli reaktor hududida ishlar jadal sur’atlarda olib borilayotganini ko‘rish mumkin. Bundan tashqari, inshootga temiryo‘l orqali vagon-platforma keltirilgan. Eslatib o‘tamiz, KXDR 15 aprel kuni ballistik raketasini muvaffaqiyatsiz uchirgan edi.